## José Antonio Rovira visita el muntatge d’aules prefabricades que acolliran l’alumnat de l’IES Berenguer Dalmau de Catarroja, afectat per la riuada

*** El conseller d’Educació ha visitat les aules provisionals d’este institut
* Estes aules es van adjudicar per 2.690.526,63 euros i s’estan instal·lant en dos altures**

El conseller d’Educació, Cultura, Universitats i Ocupació, José Antonio Rovira, ha visitat este dimarts el muntatge d’aules prefabricades que acolliran alumnat de l’IES Berenguer Dalmau de Catarroja, un dels centres més afectats per la riuada.

Rovira, acompanyat del director general d’Infraestructures Educatives, José María Larena, ha supervisat la instal·lació d’aules que s’està executant en dos altures a causa del gran nombre d’alumnes que ha d’acollir.

Estes aules es van adjudicar per 2.690.526,63 euros. El centre disposarà de 8 aules de 15m², 8 aules de 30m², 35 aules de 45 m², 13 aules de 60 m², 10 aules per a lavabos i 3 aules per a magatzem.

Actualment, l’alumnat d’FP de l’IES Berenguer Dalmau està reubicat en l’IES Massanassa, mentres que els alumnes de 1r i 2n d’ESO estan rebent classes en el CEIP Núm. 4 de Picassent. Els de 3r i 4t de l’ESO i Batxillerat, per la seua banda, es troben en el CEIP Mestre Serrano - María Moliner de Mislata.

Fecha: 25/03/2025